  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Сарапулын егитъёслэсь выльдэм центрзэс усьтӥзы. Юртэз «Образование» йӧскалык ӵектос улсын ортчись «Регион для молодых» вожвылъяськонын басьтэм субсидиен тупатъязы. Со сярысь элькун тӧролэн но кивалтэтлэн пресс-службазы ивортӥз. Юртын шуныт сётон сӧзнэтэз, борддоръёсты но вӧлдэтэз выльдӥзы, сцена лэсьтӥзы,  электроезъёсты, укноосты, выжъёсты воштӥзы. Центрын коворкинг, 150 интылы лекторий, сценаен зал но переговорной радъязы. Бичаськись пуконъёсты утялтыса, лекторий эктон класслы пӧрмыны быгатэ.  Тодэ вайытом, Удмуртиысь егитъёсын ужанъя агентство «Образование» йӧскалык ӵектос улсын ортчись «Регион для молодых» вожвылъяськонын 153 миллион манет утӥз. 2023-тӥ арын со субсидия услын озьы ик Ижкарысь, Глазкарысь, Воткаысь но Можгаысь егитъёслэсь центръёссэс тупатъяло. Ватсалом, «Регион для молодых» вожвылъяськонын вормемлы луыса 2024-тӥ арын егитъёсын ужан политикаез азинтон понна Удмуртие 73 миллион манет вуоз. Со коньдонэн Шаркан, Сарапул, Яр, Вавож, Балезино ёросъёсысь егитъёслэсь центръёссэс тупатъялозы. Тегъёс: егитъёс тупатъянужъёс Сарапул Удмуртия  